ai4bharat/Pralekha huggingface dataset:
شہری ہوابازی کی وزارت
شہری ہوابازی کی وزارت نے دس تنظیموں کو ڈرون کے استعمال کی اجازت دی
نئی دہلی 16 اگست 2021: شہری ہوابازی کی وزارت  اور ڈائرکٹریٹ جنرل آف سول ایوی ایشن  نے اس تنظیموں کو بے پائلٹ طیارہ نظام  ضابطوں 2021 سے مشروط چھوٹ دی ہے۔
اس اجازت کی تفصیلات درج ذیل ہیں:
|
|
نمبر شمار
|
|
تنظیم کا نام
|
|
مقصد
|
|
1.
|
|
حکومت کرناٹک
|
|
بنگلورو میں شہری جائیدادوں کی ملکیت کے ریکارڈز کی تیاری کے لئے ڈرون پر مبنی ہوائی سروے
|
|
2.
|
|
قومی صحت مشن، ممبئی
|
|
مہاراشٹر کے پا ل گھر ضلع میں جوہر کے قبائلی علاقوں میں لازمی صحت اشیاء پہنچانے کے لئے تجرباتی BVLOS ڈرون پروازیں کرنے کے لئے
|
|
3.
|
|
گنکٹوک سمارٹ سٹی ڈیولپمنٹ
|
|
سمارٹ سٹی پروجکٹ کے لئے ڈرون پر مبنی ہوائی سروے
|
|
4.
|
|
اسٹیل اتھارٹی آف انڈیا IISCO اسٹیل پلانٹ برن پور، مغربی بنگال
|
|
پلانٹ کی پریمیئر نگرانی کے لئے
|
|
5.
|
|
ایشیا پیسفک فلائٹ ٹریننگ اکیڈمی حیدرآباد ، تلنگانہ
|
|
ڈرون کے استعمال سے ریموٹ پائلٹ ٹریننگ کے لئے
|
|
6.
|
|
بلورے ایویشن، گجرات
|
|
ڈرون کے استعمال سے ریموٹ پائلٹ ٹریننگ کے لئے
|
|
7.
|
|
ٹریکٹر اینڈ فارم مصنوعات لمٹڈ،چنئی
|
|
فصلوں کی صحت اور فصلوں کی بیماریوں کی روک تھام کے لئے ڈرون کے ذریعہ ہوائی چھڑکاؤ کے لئے
|
|
8.
|
|
مہندرا اینڈ مہندرا ،ممبئی،مہاراشٹر
|
|
تلنگانہ اور آندھرا پردیش میں بالترتیب ڈرون پر مبنی زرعی آزمائشوں اور دھان اور مرچ کی فصلوں پر چھڑکاؤ کے لئے
|
|
9.
|
|
بے یر کروپ سائنس ،ممبئی، مہاراشٹر
|
|
ڈرون پر مبنی زرعی تحقیق کی سرگرمیوں اور زرعی چھڑکاؤکے لئے
|
|
10.
|
|
انڈین انسٹی ٹیوٹ آف ٹروپکل میٹرولوجی ،پنے
|
|
ان پانچ مقامات پر ماحولیاتی تحقیق کے لئے
- آئی آئی ٹی ایم بھوپال
- NDA، پنے
-کرد ہوائی اڈہ
- عثمان آباد ہوائی اڈہ
محمد ایئر فیلڈ، فرخ آباد
یہ استثنیٰ منظوری کی تاریخ سے ایک سال تک یا تا حکم ثانی جو بھی پہلے ہوا لاگو رہے گا اور DGCA کی جانب سے جاری SOP کی شرائط وضوابط کے تابع ہوگا۔
پبلک نوٹس کا لنک شہری ہوابازی کی وزارت کے ویب سائٹ پر دستیاب ہے۔
وزارت سیاحت
سیاحت کی وزارت عالمی سیاحت کی مارکٹ میں بھارت کی حصہ داری میں اضافے کی غرض سے بدھسٹ سرکٹ کو فروغ دے رہی ہے: سیاحت کی وزارت
نئی دہلی ،19 نومبر :ثقافت اور سیاحت کے وزیر مملکت  جناب پرہلادسنگھ پٹیل نے آج راجیہ سبھا میں ایک تحریری جواب میں بتایا کہ بھارت میں بدھسٹ ریاست کی نمائش اور اسے فروغ دینے کے نظریے سے اور ملک میں بدھسٹ مقامات کو سیاحتی مقامات بنانے کیلئے سیاحت کی وزارت نے بین الاقوامی بدھسٹ مکمل اجلاس دو سال میں ایک بار منعقد کراتی ہے جس میں ٹور آپریٹرس میڈیا کے افراد اور رائے ساز وغیرہ شامل ہوتے ہیں۔ یہ افراد بھارتی فریق بھی ہوتے ہیں اور ان کا تعلق بیرون ملک سے بھی ہوتا ہے۔
سیاحت کی وزارت نے دو فلمیں بھی بنائی ہیں جن کا نام ہے ‘‘بھارت – بدھ کی زمین ’’ اور ‘‘بدھ کی پیروکاری’’۔ ان فلموں کو الیکٹرانک اور ڈیجیٹل میڈیا پر فروغ دیا گیا ہے نیز روڈ شو اور بھار ت کے بارے میں جانیے نامی سمیناروں کے ذریعے فروغ دیا گیا ہے۔ ان سمیناروں کا انعقاد بیرون ملک ، بھارت کی سیاحت کے دفتروں نے کیا ہے۔ سیاحت کی وزارت نے بودھ وراثت اور مقامات کے فروغ کیلئے اپنی ویب سائٹ پر ایک مخصوص سیکشن بھی مقرر کیا ہوا ہے۔
سیاحت کی وزارت نے بدھسٹ سرکٹ کی نشاندہی کی ہوئی ہے جوسودیش درشن اسکیم کے تحت فروغ کیلئے پندرہ موضوعاتی سرکٹس میں سے ایک ہے۔ سیاحت کی وزارت نے بدھسٹ سرکٹ تھیم کے تحت 355کروڑ 26 لاکھ روپئے کے پانچ پروجیکٹوں کی منظوری دی گئی ہے جن میں اترپردیش، بہار، مدھیہ پردیش، گجرات اور آندھراپردیش ریاستوں کو شامل کیا گیا ہے اور سبھی پروجیکٹوں پر کام جاری ہے۔
مارکیٹنگ ڈیولپمنٹ اسسٹنس اسکیم کے تحت منظور شدہ سروس پرووائڈرس اور ریاستی سرکاروں / مرکز کے زیر انتظام علاقوں کی انتظامیہ کو، سیلز ٹورز ، سفر سے متعلق میلوں / نمائشوں اور روڈ شو میں شرکت کیلئے مالی امداد بھی دی جاتی ہے۔
سیاحت کی وزارت  بھارت کو سیاحت کی مارکٹ میں ایک مجموعی مقام کے طور پر فروغ دیتی ہےجس کامقصد بھارت کی مختلف سیاحتی اشیاء اور ملک کے سیاحتی مقامات کو فروغ دینا ہے جس میں عالمی سیاحت کی مارکٹ میں بھارت کی حصہ داری میں اضافے کے مقصد سے بدھسٹ سرکٹ بھی شامل ہے۔
مندرجہ بالا مقاصد کو ایک مربوط مارکیٹنگ اور فروغ دینے والی حکمت عملی اور ٹریبل ٹریڈ ، ریاستی سرکاروں/ مرکز کے زیر انتظام علاقوں کی انتظامیہ اور بھارتی مشنوں کے ساتھ ملکر ایک مربوط مہم کے ذریعے حاصل کیاجاتا ہے۔
صحت اور خاندانی بہبود کی وزارت
بھارت کے فعال معاملوں میں مزید کمی کے بعد تعداد 4.35 لاکھ پر پہنچی
یومیہ نئی صحت یابیوں کی تعداد یومیہ نئے معاملوں سے زیادہ
نئی دہلی، 01 دسمبر 2020 : بھارت میں فعال نئے معاملوں کی تعداد آج 5 لاکھ کے نشان سے نیچے گر کر 4,35,603 ہوگئی ۔ اس کے ساتھ ہی کل مثبت معاملوں میں فعال معاملوں کا حصہ مزید 4.60 فیصد کم ہو ا ہے۔
یومیہ صحت یابی کی تعداد نئے یومیہ معاملوں سے زیادہ ہونے کی وجہ سے فعال معاملوں کی مجموعی تعداد میں کمی آئی ہے۔ گزشتہ 24 گھنٹے کے دوران کل فعال معاملوں میں 11349 معاملوں کی کمی آئی ہے۔
گزشتہ 24 گھنٹے کے دوران قومی سطح پر 31118 نئے معاملے درج کئے گئے ہیں۔
ایک طرف جہاں کچھ ریاستوں  میں گزشتہ 24 گھنٹوں کے دوران فعال معاملوں میں کمی آئی ہے وہیں دوسری طرف اتراکھنڈ، گجرات، آسام اور گوا جیسی ریاستوں میں یہ تعداد بڑھی ہے۔
نئے درج کئے گئے 31118 معاملوں کے برعکس گزشتہ 24 گھنٹوں میں 41985 نئے افراد صحت یاب ہوئے ہیں ۔
صحت یاب ہونے والوں کی کل تعداد فی الحال 8889585 ہے جوکہ صحت یابی کی 93.94 فیصد کی شرح کو ظاہر کرتی ہے۔ صحت یابی کے معاملوں اور فعال معاملوں کے درمیان فرق لگاتار بڑھ رہا ہے اور فی الحال یہ تعداد 8453982 ہے۔
صحت یاب ہونے والوں میں سے 76.82 فیصد 10 ریاستوں / مرکز کے زیرانتظام علاقوں میں درج کئے گئے ہیں۔
کیرالہ میں سب سے زیادہ لوگ ایک دن میں صحت یاب ہوئے ہیں جن کی تعداد 6055 ہے۔ دہلی 5824 نئی صحت یابیوں کے ساتھ دوسرے نمبر پر ہے۔
نئے معاملوں میں سے 77.79 فیصد 10 ریاستوں اور مرکز کے زیرانتظام علاقوں میں درج کئے گئے ہیں ۔
مہاراشٹر میں گزشتہ 24 گھنٹے کے دوران سب سے زیادہ نئے معاملے ، 3837 درج کئے گئے ہیں۔ دہلی میں نئے معاملوں کی تعداد کل 3726 اور کیرالہ میں یہ تعداد 3382 رہی۔
گزشتہ 24 گھنٹوں کے دوران 482 افراد کی موت ہوئی ہے جن میں سے 81.12 فیصد 10 ریاستوں /مرکز کے زیر انتظام علاقوں میں ہوئی ہیں۔
نئی اموات میں سے 22.4 فیصد یعنی 108 اموات دہلی میں درج کی گئی ہیں۔ مہاراشٹر اور مغربی بنگال میں یہ تعداد بالترتیب 80 اور 48 ہے۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو147.72کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 17.97 کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکر اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررزکے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,47,72,11,135
|
|
بچی ہوئی خوراکیں
|
|
17,97,34,311
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 147.72 کروڑ سے زیادہ  ویکسین کی خوراکیں دستیاب کرائی جاچکی ہیں۔
مزید برآں 17.97 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں۔ جن کو ا بھی استعمال کیاجانا ہے۔
وزارت اطلاعات ونشریات
وزارت اطلاعات و نشریات کے سکریٹری امرناتھ جی یاترا 2022 کی تشہیر سے متعلق میٹنگ بلائیں گے
وزارت اطلاعات و نشریات، حکومت ہند کے سکریٹری جناب اپوروا چندرا، 30 جون 2022 سے 11 اگست، 2022 تک متعینہ شری امرناتھ جی یاترا کے لیے بڑے پیمانے پر تشہیر سے متعلق کل سرینگر میں ایک میٹنگ بلانے جا رہے ہیں۔ اس میٹنگ میں وزارت اطلاعات و نشریات کے سکریٹری، حکومت جموں و کشمیر کے چیف سکریٹری جناب ارون کمار مہتہ، اور شری امرناتھ جی شرائن بورڈ کے سی ای او نتیشور کمار، حکومت جمو ں و کشمیر کے پرنسپل سکریٹری جناب روہت کنسل اور مرکزی حکومت کے سینئر افسران – وزارت و اطلاعات و نشریات کے جوائنٹ سکریٹری جناب وکرم سہائے، آل انڈیا ریڈیو کے پرنسپل ڈائرکٹر جنرل  جناب این وی ریڈی، دور درشن کے ڈائرکٹر جنرل جناب مینک اگروال، پریس انفارمیشن بیورو سرینگر کے ایڈیشنل ڈائرکٹر جنرل جناب راجندر چودھری اور دیگر سینئر عہدیدار اس میٹنگ میں شرکت کریں۔
میٹنگ میں یاترا سے متعلق معلومات کی تفصیلات پر مذاکرہ ہوگا، جو امکانی یاتریوں کے لیے مفید ہوگا۔ تشہیر سے متعلق سرگرمیوں کا منصوبہ وزارت اطلاعات و نشریات کی متعدد میڈیا اکائیوں اور جموں و کشمیر انتظامیہ کے ساتھ مل کر یاترا کی پوری مدت کے لیے تیار کیا جائے گا۔
اس سلسلے میں وزارت اطلاعات و نشریات کے سینئر افسران مرکز کے زیر انتظام علاقہ جموں و کشمیر کے دورے پر گئے ہوئے ہیں۔
مکانات اور شہری غریبی کے خاتمے کی وزارت
وارانسی اسمارٹ سٹی لمیٹیڈ اور این آئی یو اے نے سوگمیہ کاشی  کے وژن کے واسطے سہولت فراہم کرانے کے لئے اور اسے عملی جامہ پہنانے کے لئے شہر کے متعلقین کی ایک مشاورت کا انعقاد کیا
نئی دہلی، 9 ستمبر 2021، نیشنل انسٹی ٹیوٹ آف اربن افیئرس  نے وارانسی اسمارٹ سٹی لمیٹیڈ  کی شراکت داری میں ، نئی دہلی میں سوگمیہ کاشی  کے وژن کے واسطے ایک تعاون اور شرکت والا روڈ میپ تیار کرنے کے لئے وارانسی میں شہر کے متعلقین کی ایک مشاورت کا انعقاد کیا۔
مشاورت کا مقصد شہر کے متعلقین کو یکجا کرنا اور انہیں وارانسی میں معذوری کی شمولیت کے سلسلے میں نافذ کئے جارہے بلڈنگ ایکسز ایبل سیف انکلوسیو انڈین سٹیز پروگرام اور شہر سے متعلق جاری سرگرمیوں سے واقف کرانا تھا۔ گلوبل ڈس ایبیلٹی انووویشن ہب  کی قیادت میں ہونے والے برطانوی امداد والی کیس اسٹڈی ریسرچ کےبارے میں بھی بات چیت کی گئی۔ اس مشاورت کا انعقاد وارانسی اسمارٹ سٹی لمیٹیڈ ، نیشنل انسٹی ٹیوٹ آف اربن افیئرس  اور اس کے پارٹنر گلوبل ڈس ایبیلٹی انووویشن ہب  لندن کی مشترکہ کوششوں سے کیا گیا۔
اس مشاورت میں وارانسی نگر نگم ، ڈیولپمنٹ اتھارٹی، ٹاؤن اینڈ کنٹری پلاننگ ڈپارٹمنٹ ، معذور افراد کے لئے تفویض اختیارات کے محکمے، سیاحت کے محکمے ، سڑک تحفظ اور ٹریفک کے محکمے ، اسمارٹ سٹی ایس پی وی سمیت شہر میں مختلف سرکاری ایجنسیوں، پرائیویٹ تنظیموں، تعلیمی اداروں، معذور افراد کی تنظیموں کے کلیدی افسروں اور شہریوں نے معذور افراد کے لئے شمولیاتی اور قابل رسائی وارانسی کی کایا پلٹ کے لئے اجتماعی بات چیت میں شرکت کی۔
نیشنل انسٹی ٹیوٹ آف اربن افیئرس کے ڈائرکٹر جناب ہتیش ویدیہ نے ’سب سے پرانے زندہ شہر ‘کی منفرد شناخت اور ’شمولیاتی اختراع کے منصوبے‘ کی اس کی خواہش کے بارے میں بتایا۔ انہوں نے شہر کے لئے قابل رسائی اور شمولیاتی ہونے کی اہمیت اور گھاٹوں ، وراثت والے مقامات مندروں اور دیگر ،مقامات کو عالمی سطح کا روحانی اور ثقافتی مقام بنانے کے لئے ان میں نئی جان ڈالنے کی کوشش پر زور دیا۔
وارانسی اسمارٹ سٹی لمیٹیڈ کے چیف جنرل منیجر ڈاکٹر ڈی واسو دیون نے شہر کی خصوصیات کے لئے موزوں اور خصوصی طور پر تیار کئے گئے سولیوشنز اور اختراعات کی ضرورت پر زور دیا۔ اس موقع پر برطانوی حکومت کی منسٹر کونسلر محترمہ کیٹی بج بھی موجود تھیں۔ انہوں نے وارانسی کو اپنے شہریوں اور آنے والوں کے لئے مزید قابل رسائی بنانے کی کوشش کرنے کے لئے وارانسی اسمارٹی سٹی لمیٹیڈ کی قیادت کو مبارکباد پیش کی۔ انہوں نے رابطے میں رہنے، ایک دوسرے سے سیکھنے اور شمولیت کے موضوع کو سرخیوں میں رکھتے ہوئے معذور افراد کی تنظیموں سے سیکھنے کی ضرورت پر زور دیا۔
وارانسی اسمارٹ سٹی لمیٹیڈ کے سی ای او ر وارانسی نگر نگم کے میونسپل کمشنر جناب پرنے کمار سنگھ نے کہا کہ شمولیت کا تصور کثیر جہتی ہے اور اس کے دائرئ میں معذوری، صنفی اور آبادیاتی تنوع کے افراد آتے ہیں جن کو وارانسی شہر کی ترقی کے مستقبل کے ایکشن پلان میں شامل کیا جانا چاہیے۔
سول سوسائٹی کے ارکان نے کاشی کو مزید شمولیاتی بنانے کی کوششوں کی ستائش کی۔ انہوں نے ناموزوں رکاوٹوں، رجحانات اور نظریات کو ہٹانے پر زور دیا۔ اس مشاورت میں معذور افراد نے بھی شرکت کی۔قومی دھارے میں معذوری کی شمولیت پر مذاکرات جاری رہنے پر وہ خوش تھے کیونکہ گھاٹوں، عوامی عمارتوں اور ٹرانسپورٹ کو معذور افراد کے لئے مزید قابل رسائی بنانے کی ضرورت کا اظہار کیا گیا۔
۔۔۔۔۔۔۔۔۔۔۔
ش ح۔ا گ۔ن ا۔
U-8824
(Visitor Counter : 127
قانون اور انصاف کی وزارت
پی ایل سی پی پر عمل
قانون اور انصاف کے مرکزی وزیر جناب کرن رجیجو نے آج راجیہ سبھا میں بتایا کہ پری لیجسلیٹو کنسلٹیشن پالیسی کابینہ سکریٹری کی صدارت میں کمیٹی آف سیکرٹریز نے 10 جنوری 2014 کو تیار کی تھی اور ہر ایک وزارت/محکمے کو اس کے تحت لئے گئے فیصلے پر عمل کرنا اور مذکورہ پالیسی کو نافذ کرنا تھا۔ قانون اور انصاف وزارت کی پاس وزارتوں/محکموں کے ذریعہ پری لیجسلیٹو کنسلٹیشن پالیسی پر عمل کئے جانے سے متعلق کوئی ریکارڈ نہیں ہے۔
حکومت ہند میں پارلیمانی طریقہ کار کے مینول کے باب 9 کے پیراگراف 9.2  میں کہا گیا ہے کہ متعلقہ وزارت/محکمہ تمام دلچسپی رکھنے والے افراد اور متعلقہ حکام کے مشورے سے لیجسلیٹو تجاویز تیار کریں گے۔ اس مشورے میں مجوزہ قانون کی ضرورت اور اس میں شامل تمام اہم معاملات پر بحث شامل ہے۔ ہر ایک وزارت/محکمہ کو اس شرط کو پورا کرنا پڑتا ہے۔
لیکن پری لیجسلیٹو کنسلٹیشن پالیسی کے پیراگراف 11 میں وزارت/محکمہ کو یہ آزادی دی گئی ہے کہ وہ پری لیجسلیٹو کنسلٹیشن پالیسی پر اس بنیاد پر عمل کرنے سے بچ سکتا ہے کہ وہ قابل عمل یا ضروری نہیں ہے ۔
۔۔۔۔۔۔۔۔۔۔۔
ش ح۔ا گ ۔ن ا۔
U-1452
(Visitor Counter : 107
خواتین اور بچوں کی ترقیات کی وزارت
نیشنل انسٹی ٹیوٹ آف پبلک کوآپریشن اینڈ چائلڈ ڈویلپمنٹ نے موہالی میں ’پوشن بھی پڑھائی بھی‘ پر ریاستی سطح کے ماسٹرز ٹریننگ )ایس ایل ایم ٹی)پروگرام کا اہتمام کیا
نیشنل انسٹی ٹیوٹ آف پبلک کوآپریشن اینڈ چائلڈ ڈویلپمنٹ  نے جو خواتین اور بچوں کی ترقی کی وزارت کے تحت سرگرم عمل ہے،’پوشن بھی پڑھائی بھی‘ پر دو روزہ ریاستی سطح کے ماسٹرز ٹریننگ  پروگرام کا این آءی پی سی سی ڈی ریجنل سینٹر، موہالی میں ریاست پنجاب کے لیے 7 تا 8 اگست، 2023 کو انعقاد كیا۔ پروگرام میں 29 شرکاء نے حصہ لیا۔
ش ح۔ ع س۔ ک ا
(Visitor Counter : 46
وزارت اطلاعات ونشریات
حکومت نے جرنلسٹ ویلفیئر سکیم کے تحت 7 صحافیوں اور صحافیوں کے 35 خاندانوں کے لیے امداد کی منظوری دی
کووڈ ۔ 19 کے باعث جان گنوانے والے 16 صحافیوں کے خاندانوں کو سرکاری مدد ملے گی
نئی دہلی،یکم جولائی 2022/
مرکزی حکومت نے اپنی جانوں سے ہاتھ دھو بیٹھے 35 صحافیوں کے خاندانوں کو مالی امداد فراہم کرنے کے لیےایس ایچ اپوروا چندرا ، سکریٹری، اطلاعات و نشریات کی وزارت، کی سربراہی میں صحافیوں کی فلاح و بہبود کی اسکیم کمیٹی کی ایک تجویز کو منظوری دے دی ہے۔ اس میں صحافیوں کی فلاح و بہبود کی اسکیم  کے تحت کووڈ-19 کی وجہ سے مرنے والے 16 صحافیوں کے خاندان شامل ہیں۔ خاندانوں کو 5 لاکھ روپے تک کی امداد فراہم کی جائے گی۔
جے ڈبلیو ایس کمیٹی نے مستقل معذوری کا شکار دو صحافیوں اور پانچ صحافیوں کو جے ڈبلیو ایس کے رہنما خطوط کے مطابق بڑی بیماریوں کے علاج کے لیے مدد کی بھی سفارش کی۔ کمیٹی نے میٹنگ کے دوران مجموعی طور پر 1.81 کروڑ روپے کی امداد کی منظوری دی ہے۔
اب تک اس سکیم کے تحت 123 صحافیوں کے خاندانوں کو امداد فراہم کی جا چکی ہے جو کووڈ-19 کی وجہ سے اپنی جانیں گنوا چکے ہیں۔ موجودہ منظوریوں کے ساتھ، موجودہ میٹنگ میں کل 139 خاندانوں کو امداد فراہم کی گئی ہے۔
اس اسکیم کے تحت صحافی کی موت شدید مشکلات کا باعث بن جانے کے سبب صحافیوں کے خاندانوں کو 5 لاکھ روپے تک کی مالی امداد فراہم کی جاتی ہے۔ صحافیوں کو مستقل معذوری، سنگین حادثات اور صحت کی بڑی بیماریوں کے ہونے کی صورت میں بھی مدد فراہم کی جاتی ہے۔
گزشتہ مالی سال کے دوران 134 صحافیوں اور ان کے اہل خانہ کو مختلف زمروں کے تحت 6.47 کروڑ روپے کی امداد فراہم کی گئی۔
جے ڈبلیو ایس کمیٹی کی میٹنگ میں شری جے دیپ بھٹناگر، پرنسپل ڈائرکٹر جنرل، پی آئی بی، شری وکرم سہائے، جوائنٹ سکریٹری  اور کمیٹی کے صحافی نمائندوں نے شرکت کی۔ سنتوش ٹھاکر، جناب امیت کمار، جناب اومیشور کمار، محترمہ سرجنا شرما، جناب راج کشور تیواری اور جناب گنیش بشت نے شرکت کی۔
صحافی اور ان کے اہل خانہ پی آئی بی کی ویب سائٹ https://accreditation.pib.gov.in/jws/default.aspx پر جرنلسٹ ویلفیئر سکیم  کے تحت مدد کے لیے درخواست دے سکتے ہیں۔
-------------------------------------------------------------------------------------------------
ش ح۔ ش ت۔ج
Uno-7144
(Visitor Counter : 80
نائب صدر جمہوریہ ہند کا سکریٹریٹ
نائب صدر جمہوریہ کا 26/11کے ممبئی دہشت گردانہ حملوں کے شہیدوں کو خراج عقیدت
نئیدہلی۔25؍نومبر۔نائب صدر جمہوریہ جناب ایم وینکیانائیڈو نے 11/26 کے ممبئی دہشت گردانہ حملوں کے شہیدوں کو خراج عقیدت پیش کیا۔ انہوں نے دہشت گردانہ حملوں کے ان شہیدوں کو یاد کرتے ہوئے کہا :
’’ان سبھی کو میرا خراج عقیدت جنہوں نے 2008 کے تباہ کن ممبئی دہشت گردانہ حملے میں اپنی جانیں گنوائیں۔ ہم متاثرین کے کنبوں کے ساتھ شانہ بہ شانہ کھڑے ہیں۔
میں اپنے حفاظتی عملے کے اُن افرادکی بہادری اور ان کے خود کو وقف کردینے کو سلام کرتا ہوں جنہوں نے مادر وطن کی حفاظت کیلئے اپنی جانیں نچھاور کیں۔ قوم ان کی قربانیوں کے تئیں ہمیشہ متشکر رہے گی‘‘۔
۔۔۔۔۔۔۔۔۔۔۔۔۔
U-5362
(Visitor Counter : 38
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے انڈین انسٹی ٹیوٹ آف پبلک ایڈمنسٹریشن  کے جموں و کشمیر برانچ کی 42ویں سالانہ عام اجلاس سے خطاب کیا
نئی دہلی،31 جنوری -2021/ انڈین انسٹی ٹیوٹ آف پبلک ایڈمنسٹریشن  جموں اور کشمیر شاخ کے 42ویں سالانہ عام اجلاس کو آئی آئی پی اے کے قومی چیئرمین کی حیثیت سے خطاب کرتے ہوئے، ڈاکٹر جتیندر سنگھ، مرکزی وزیر مملکت  شمال مشرقی خطے کی ترقی وزیر اعظم کے دفتر ، عملے ،عوامی شکایات ، پنشن ، ایٹمی توانائی اور خلائی امور کے وزیر مملکت نے آج کہا کہ جموں میں میٹنگ، دو طرح سے اہم ہے ۔ پہلا ، ایک طرف ، وزیراعظم جناب نریندر مودی کی سربراہی میں سول سروس اور انتظامیہ میں کچھ سب سے اہم اور زیادہ رہنما اصلاحات کو دیکھا جارہا ہے جو کچھ سال قبل تک تصور سے باہر تھیں۔ دوسری جانب انہوں نے کہا آج مرکز کے زیر انتظام علاقے کی حیثیت سے جموں اور کشمیر ان روایات کو اپنانے کے لئےبہت زیادہ حساس اور ذمہ دار ہیں، اور عملے اور عوامی شکایات محکمے  کے ذریعہ شروع کی گئی کچھ اچھی پریکٹسیس  کو بھی اپنا رہا ہے۔ انتظامی اصلاحات اور عوامی شکایات کے محکمے  جسے جموں اور کشمیر میں پہلے کی حکومتوں کے ذریعہ نہیں اپنایا گیا تھا۔
ان تمام سلسلوں کو دھیان میں رکھتے ہوئے ڈاکٹر جتیندر سنگھ نے یہ یاد کیا کہ گزشتہ تقریباً 7 برسوں میں ہندستان میں حکمرانی کے چہرے کو تبدیل کرنے کے لئے انقلابی فیصلے کئے گئے ہیں۔ ان میں سےکچھ کا ذکر کرتے ہوئے، انہوں نے مزید کہا کہ گزیٹیڈ آفیسر یا کسی اور کی تصدیق کے بغیر سرٹی فکیٹ کی خود توثیق کرنے کی اجازت دینے کے فیصلے کا ذکر کیا جسے مودی حکومت 2014 میں اقتدار میں آنے کے فوراً بعد لیا گیا فیصلہ تھا۔اس کے بعد سرکاری ملازمتوں کے انتخاب کے لئے انٹرویو کو منسوخ کیا گیا ۔ مخصوص زمروں میں ، مرکزی حکومت نے نئے اے آئی ایس افسران کے لئے اپنے متعلقہ ریاست /یو ٹی کیڈر میں کیا جانے سے پہلے تین ماہ کی تربیت متعارف کرانا ، بدعنوانی کے خلاف ایکٹ 1988 میں ترمیم جس میں رشوت دینے والے کو بھی جرم کا مرتکب قرار دینا شامل ہے۔ چائلڈ کیئر کے لئے مرد ملازمین کے لئے چھٹی، خواتین ملازمین کے لئے زچگی کی چھٹی میں اضافہ۔ طلاق یافتہ بیٹیوں کے لئے فیملی پنشن،پینشنرس کے لئے ڈیجیٹل لائف سرٹی فیکٹ کااجرا ، سی پی جی آر اے ایم ایس کا رفرما پورٹل کا تعارف ، مسوری کے لال بہادر نیشنل اکیڈمی کے نصاب میں تبدیلی وغیرہ شامل ہیں۔
سب سے اہم بات ڈاکٹر جتیندر سنگھ نے کہاکہ گزشتہ دو مہینوں میں دو تاریخی فیصلے لئے گئے ہیں۔ ان میں سے ایک ، مشن کرم یوگی سے متعلق ہے، جو ان کے ذریعہ اٹھائے گئے ہر نئے اسائنمنٹ کے لئے انہیں تیار کرنے کے لئے ڈیجیٹل موڈ کے ذریعہ ہر افسر مستقل صلاحیت سازی کا تصور کرتا ہے اور ساتھ ہی افسران کو سائنسی طور سے انتخاب کرنے میں اہل بناتا ہے، صحیح اسائنمنٹ کے لئے صحیح افسر، جبکہ دوسرا کامن ایلیجبلٹی ٹسٹ  منعقد کرنے کے لئے نیشنل ریکرویٹمنٹ ایجنسی  کے قیام سےمتعلق ہے۔ تاکہ ملک بھر میں ہر نوکری کے خواہش مند شخص کو اپنی سماجی اور معاشی سطح کی پرواہ کئے بغیر لیول پلینٹگ فیلڈ مہیا کی جاسکی۔
ڈاکٹر جتیندر سنگھ نے آئی آئی پی اے سے اپنے رول کی توسیع کرنے اور افسران کی صلاحیت میں اضافہ کرنے میں حصے دار بننے کی اپیل کی او ر ساتھ ہی مودی حکومت کے ذریعہ حال ہی میں شروع کی گئی سب سے اعلی ترجیحات کے لئے مستفدین کو حساس بنایا، انہوں نے نوجوان افسران خصوصی طور سے زیر ملازمت افسران کو بھرتی کرنے کے لئے ایک گہری رکنیت مہم شروع کرنے کی بھی اپیل کی، تاکہ ائی آئی پی اے21ویں صدی کو دھیان میں رکھتے ہوئے حکومت اور حکمرانی اور ا نتظامیہ کےمعیارات کو پورا کرنے کے لئے ایک مکمل تعلیمی ادارہ اپنا کردار ادا کرسکے۔
ش ح۔ ش ت۔ج
Uno-1048
(Visitor Counter : 105
کیمیکلز اور فرٹیلائزر کی وزارت
کسانوں کو رعایتی قیمت پر کھاد کی دستیابی کو یقینی بنانے کے لئے اقدامات کئے گئے
بھارت سرکار، کھاد مینو فیکچررز ؍ درآمد کاروں کے توسط سے کسانوں کو رعایتی قیمتوں پر کھاد فراہم کرا رہی ہے۔ اِن میں یوریا، فاسفیٹک اور ڈائی –امونیم فاسفیٹ ، میوریٹ آّف پوٹاش  اور سنگل سپر فاسفیٹ  سمیت فاسفیٹک اور پوٹاشک کے 22 گریڈکے کھاد شامل ہیں۔ یکم اپریل 2010 سے پی اینڈ کے، کھادوں پر سبسڈی این بی ایس کے ذریعے دی جا رہی ہے۔
اپنے کسان دوست نظریہ کے عین مطابق، حکومت سستی قیمتوں پر پی اینڈ کے کھادوں کی دستیابی کو یقینی بنانے کے لئے پرعزم ہے۔ کھاد کمپنیوں کو غذائی اجناس کی بنیاد پر سبسڈی شرحوں کے مطابق سبسڈی جاری کی جاتی ہے تاکہ وہ کسانوں کو سستی قیمت پر کھاد مہیا کرا سکیں۔
گزشتہ کچھ مہینوں میں ڈی اے پی اور دیگر پی اینڈ کے کھاد کے خام مال کی قیمتوں میں تیزی سے اضافہ ہوا ہے۔ بین الاقوامی بازار میں تیارشدہ ڈی اے پی وغیرہ کی قیمتیں بھی یکساں تناسب میں بڑھی ہیں۔ اس تیزی سے اضافے کے باوجود گزشتہ کچھ مہینے تک کمپنیوں نے بھارت میں ڈی اے پی کی قیمتوں میں اضافہ نہیں کیا، حالانکہ ، کچھ کمپنیوں نے اب ڈی اے پی کی قیمت بڑھا دی ہے۔
بھارت سرکار اس صورتحال سے پوری طرح واقف ہے اور اس پر سرکار میں اعلیٰ سطح پر نگرانی کی جا رہی ہے۔ سرکار کسانوں کی تشاویش کے تئیں بھی پوری طرح حساس ہے اور اس صورتحال سے نمٹنے کے لئے پہلے سے ہی قدم اٹھا رہی ہے، جس سے کسان برادری کو پی اینڈ کے کھادوں  کی قیمت میں اضافے کے اثر سے بچایا جا سکے۔
پہلے اقدام کے طور پر حکومت نے پہلے ہی سبھی کھاد کمپنیوں کو کسانوں کے لئے بازار میں ان کھادوں کی وافر دستیابی کو یقینی بنانے کی ہدایت دی ہے۔ وہیں سرکار بھی ملک میں کھادوں کی دستیابی سے متعلق صورتحال کی یومیہ نگرانی کر رہی ہے۔
ڈی اے پی کی قیمت کے تعین سے متعلق حکومت پہلے ہی سبھی کھاد کمپنیوں کو ڈی اے پی وغیرہ کے پرانے اسٹاک کو پرانی قیمتوں پر ہی بیچنے کے لئے کہہ چکی ہے۔ اس کے علاوہ بھارت سرکار کسانوں کو مدد دینے اور ان پر مالی بوجھ کو کم کرنے کے لئے پی اینڈ کے کھادوں اور ڈی اے پی کے خام مال کی بین الاقوامی قیمتوں میں اضافہ کو کم کرنے کے لئے سبسڈی شرحوں پر بھی غور کر رہی ہے۔
کووڈ عالمی وبا کے اس غیر معمولی بحران کے وقت میں حکومت کسانوں کے مفاد کے تحفظ کے لئے سبھی ضروری قدم اٹھا رہی ہے۔
صدر جمہوریہ کا سکریٹریٹ
صدر جمہوریہ ہند کل راجگیر میں وِشو شانتی استوپ کی گولڈ جبلی تقریب میں شرکت کریں گے
نئی دہلی،24؍اکتوبر،صدر جمہوریہ ہند جناب رام ناتھ کووند کل  بہار کا دورہ کریں گے اور وہاں راجگیر میں وِشو شانتی استوپ کی گولڈ جبلی تقریب میں شرکت کریں گے اور خطاب کریں گے۔
۔۔۔۔۔۔۔۔۔۔۔۔۔۔۔
U-4759
(Visitor Counter : 40
وزارت دفاع
فوجیوں کے راشن میں جوار باجرے کا آٹا
جوار باجرے کے بین الاقوامی سال - 2023 کے دوران ہندوستانی ملیٹ یعنی جوار باجرے کو فروغ دینے کے لئے حکومت ہند کی پہل کو زیر عمل لاتے ہوئے 26 مئی 2023 کو جوار باجرے کے آٹے (باجرہ، جوار-راگی، بالترتیب (دس-دس-پانچ کے تناسب سے شامل کرنے کی سرکاری منظوری دی گئی، جو موجودہ مالی سال کے دوران آرمی سروس کور پر منحصر عملے کے تمام زمروں کے موجودہ راشن میں دیئے جانے والے آٹے، چاول کا 25 فیصد تک ہوگا۔
اناجوں کی مانگ کا انحصار کسی بھی جوان کی ڈیوٹی کے مقام، ترجیح، فوجیوں کی پسند اور متعلقہ اشیاء کی دستیابی پر ہوتا ہے، جو ان کی تغذیاتی مانگ کو دیکھتے ہوئے مہیا کی جاتی ہے۔ آٹے کے متبادل کے طور پر دیسی اناجوں کی مانگ جوانوں کی طرف سے کی جاتی رہی ہے، جو راشن اینڈ سپلائز 1967کے مطابق ہے، لیکن نو ہزار فٹ سے زیادہ بلندی پر تعینات فوجیوں کے لئے 1972 کے راشن اسکیل کے تحت ان اشیاء کی فراہمی منقطع ہو گئی تھی اور اس کے بعد 1974 میں حالت امن اور فیلڈ میں تعینات فوجیوں کے لئے بھی یہ فراہمی منقطع ہو گئی تھی۔
حکومت ہند کی خصوصی منظوری کی بنیاد پر فوج نے تمام زمروں کے فوجیوں کے لئے منظور شدہ آٹے، چاول میں 25 فیصد جوار باجرے کو شامل کر نے کے لئے سرکاری خرید شروع کر دی ہے، جو رواں مالی سال 2023-24 کے لئے ہوگا۔ اب تک 1162 میٹرک ٹن جوار باجرے کا آٹا خریدا جا چکا ہے۔
یہ اطلاع دفاع کے وزیر مملکت جناب اجے بھٹ نے آج لوک سبھا میں وی کے سری کندن کو تحریری جواب میں دی۔